# Cabot d'ortiga

El cabot d'ortiga (Gobius bucchichii) és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir els 10 cm de longitud total.
* El cos és cilíndric i comprimit al peduncle caudal.
* La pell és mucosa i el protegeix dels tentacles urticants de les ortigues de mar o anemones.
* Per davant els orificis nasals hi ha uns petits tentacles.
* El cap és gros i ample amb els ulls a la part superior i la boca circular.
* Té dues aletes dorsals: la segona molt més llarga que la primera i quasi igual de llarga que l'anal. Les aletes pectorals tenen radis lliures ben desenvolupats. Les pèlviques es fusionen formant un disc. La caudal és rodona.
* És de color marró clar i gris amb tons grocs i amb una taca grossa i negra a la base de les pectorals. Té una taca negra allargada que travessa els ulls.

## Reproducció

La maduresa sexual li arriba durant el primer any de vida i quan fa 3,4-3,8 cm de llargària. Es reprodueix durant la primavera. Els mascles són territorials i durant l'època de reproducció atreuen les femelles cap al seu territori.

## Alimentació

Menja petits invertebrats bentònics (crustacis, poliquets, mol·luscs) i algues.

## Hàbitat

És bentònic i apareix a prop de l'ortiga Anemonia sulcata enfonyant-se dins els urticants tentacles (és l'únic peix de la mar Mediterrània que pot fer-ho). Prefereix els fons sorrencs i rocallosos litorals fins als 30 m de fondària i amb una temperatura de l'aigua entre els 15 i els 24 °C.

## Distribució geogràfica

Es troba a la zona atlàntica propera a l'Estret de Gibraltar i a la mar Mediterrània.

## Conservació

Apareix com a espècie en «risc mínim» a la Llista Vermella de la UICN.

## Referències

* ↑ «Gobius bucchichii». Catalogue of Life. (anglès)
* 1 2 «Gobius bucchichi» (en anglès). FishBase. Froese, Rainer; Pauly, Daniel (editors).
* ↑ Miller, P.J., 1986. Gobiidae. p. 1019-1085. A P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.) Fishes of the North-eastern Atlantic and the Mediterranean. Volum 3. UNESCO, París, França.
* ↑ Mas Ferrà, Xavier i Canyelles Ferrà, Xavier: Peixos de les Illes Balears. Editorial Moll, Palma, maig del 2000. Manuals d'introducció a la naturalesa, 13. ISBN 84-273-6013-4. Plana 233.
* ↑ Mas Ferrà, Xavier i Canyelles Ferrà, Xavier: Peixos de les Illes Balears. Plana 233.
* ↑ Baensch, H.A. i H. Debelius, 1997. Meerwasser atlas. Mergus Verlag GmbH, Postfach 86, 49302, Melle, Alemanya. 1216 p. 3a edició.
* ↑ Francour, P., Bilecenoglu, M., Bariche, M., Tunesi, L.; Goren, M. (2011). "Gobius bucchichi." 2011 Llista Vermella de la UICN. Unió Internacional per a la Conservació de la Natura, edició 2011. [Consulta: 3 abril 2023]

## Bibliografia

* Cheung, W.W.L., T.J. Pitcher i D. Pauly, 2005. A fuzzy logic expert system to estimate intrinsic extinction vulnerabilities of marine fishes to fishing Biol. Conserv. 124:97-111.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Miller, P.J., 1990. Gobiidae. p. 925-951. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa, SEI, París; i UNESCO, París, França. Vol. 2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* uBio (anglès)
* OBIS (anglès)
Viccionari